Αθλητική Ένωση Κηφισιάς

Τα πρώτα χρόνια του νέου συλλόγου

Η Α.Ε Κηφισιάς δημιουργήθηκε το 2012, έπειτα από τη συγχώνευση του Ελπιδοφόρου με τον Α.Π.Ο. Κηφισιάς ώστε η περιοχή της Κηφισίας να έχει έναν ανταγωνιστικό σύλλογο που να συμμετέχει ενεργά στις εθνικές κατηγορίες.
Την πρώτη της περίοδο 2012–13 ως νεοσύστατος σύλλογος συμετείχε στον 8ο Όμιλο της Δ΄ Εθνικής κατηγορίας, παίρνοντας ουσιαστικά τη θέση του Ελπιδοφόρου, όπου τερμάτισε στη 2 θέση με 42 βαθμούς. Επίσης κατέκτησε το κύπελλο ΕΠΣΑ 2012–13 από τον Α.Ο. Αιγάλεω στο γήπεδο της Νέας Σμύρνης,1-1 κατά την κανονική διάρκεια του αγώνα και 4–3 στα πέναλτι. Σ' αυτό τον αγώνα, επικρατούσε ένα πρωτότυπο σκηνικό στις εξέδρες καθώς βρίσκονταν οπαδοί της Κηφισιάς του Αιγάλεω και του Πανιωνίου, με τους τελευταίους να υποστηρίζουν την ομάδα των βορείων προαστίων.
Την επόμενη περίοδο, 2013–14, αγωνίστηκε στη νεοσύστατη τότε Γ΄ Εθνική ερασιτεχνική κατηγορία, τοποθετημένη στον 6ο Όμιλο όπου κατέλαβε τη 2η θέση με 54 βαθμούς, χάνοντας με διαφορά 18 βαθμών την άνοδο από την ΑΕΚ.Την περίοδο 2014–15 επανέλαβε την κατάκτηση της 2η θέσης του 4ου Ομίλου, χάνοντας και πάλι την άνοδο, αυτή τη φορά με διαφορά 8 βαθμών από τον Κισσαμικό.
Την περίοδο 2015–16 η συμμετοχή της ξανά στον 4ο όμιλο ήταν ουσιαστικά η πρώτη της περίοδος που κινδύνεψε με υποβιβασμό αφού τερμάτισε μια θέση πάνω από την ζώνη υποβιβασμού, συγκεκριμένα στην 9η θέση και με 5 πόντους διαφορά από τον 10ο Αστέρα Βάρης. Την επόμενη περίοδο 2016–17 Κινδύνεψε ακόμη περισσότερο από την προηγούμενη χρονία αφού τερμάτισε 3 βαθμούς πάνω από τον υποβιβασμό καθώς την συγκεκριμένη περίοδο υποβιβαζόταν μονάχα η τελευταία ομάδα από τις 15.
Ο υποβιβασμός της Α.Ε Κηφισιάς ήρθε τελικά την περίοδο 2017–18 που τερμάτισε με 21 βαθμούς στην 9η θέση του 4ου ομίλου της Γ' Εθνικής 5 βαθμούς λιγότερους από την σωτηρία της 7ης θέσης. Η Κηφισιά υποβιβάστηκε και μαθηματικά την προτελευταία αγωνιστική μετά την εκτός έδρας ήττα 5-0 από τον Ο.Φ Ιεράπετρας. Παρά τον υποβιβασμό της, την ίδια περίοδο η Κηφισιά κατέκτησε για ακόμη μια φορά το κύπελλο Ε.Π.Σ.Α 2017–18 νικώντας αυτήν την φορά 2-0 την Αγία Παρασκευή στο Δημοτικό στάδιο Περιστερίου.

Το νέο σύστημα της ομάδος

Μετά τον υποβιβασμό της, η Κηφισία χρειάστηκε ριζικές αλλαγές για να κοιτάξει ψηλά και να χτίσει βάσεις ώστε μια μέρα να αγωνηστεί στην Β' Εθνική. Το σχέδιο που υιοθέτησε η διοίκηση της Κηφισίας ήταν να χρησιμοποιηθούν οι ακαδημίες για την οικοδόμηση μιας οικονομικής και πεινασμένη για δόξα ομάδας καθώς οι υποδομές της Κηφισίας θεωρούνται από τις καλύτερες ερασιτεχνικες σε ολόκληρη την Ελλάδα.
Το συστήμα της Κηφισίας χρησιμοποιήθηκε για πρώτη φορά την αγωνηστική περίοδο 2018-19 όπου η Κηφισία αγωνίστηκε στην πρώτη κατηγορία Αθηνών (Α' ΕΠΣΑ). Το σύστημα ήταν πετυχημένο καθώς η ομάδα της Κηφισιας κατέκτηση με ιδιαίτερη ευκολία την πρώτη θέση στο πρωτάθλημα με 77 βαθμούς και διαφορά 15 βαθμών από τα δεύτερα, Πετράλωνα. Η Κηφισία είχε μονάχα μία ήττα σε 30 αγωνηστικές.

Γήπεδο

Έδρα της Α.Ε Κηφισίας είναι το Δημοτικό στάδιο Κηφισιάς Ζηρίνειο. Το Ζηρίνειο έχει δύο τσιμεντένιες κερκίδες κατα μήκος του γηπέδου. Η κεντρική (Βόρεια) κερκίδα του Ζηρινείου έχει χωρητικότητα 1200 ατόμων με 500 καθημένους ενώ η κερκίδα φιλοξενούμενων (Νότια) 200. Οι εργασίες άρχισαν το 1929 και περατώθηκαν τον Μάιο του 1932. Στο διάστημα αυτό σταμάτησαν προσωρινά λόγω διαφωνιών στην ονομασία του, διότι εκείνη την εποχή δεν έδιναν στα γυμναστήρια ονομασία φυσικών προσώπων. Έτσι, το Ζηρίνειο έγινε το πρώτο στάδιο στην Ελλάδα με ονομασία φυσικού προσώπου.

Προπονητικές εγκαταστάσεις

Η Α.Ε Κηφισιάς είναι από τις λίγες ερασιτεχνικές ομάδες με ιδιόκτητο προπονητικό κέντρο. Συγκεκριμένα το προπονητικό κέντρο Α.Ε Κηφισίας είναι μια περιουσία του Α.Ο Ελπιδοφόρου που πέρασε στην Α.Ε Κηφισιάς μετά την συγχώνευση του με τον Α.Ο. Κηφισιάς. Μετά την παραχώρηση του προπονητικού κέντρου στην Α.Ε Κηφισίας εγκαταστάθηκε πλαστικός χλοοτάπητας και επισκευάστηκαν τα γύρω κιγκλιδώματα, γενικά το προπονητικό κέντρο επισκευάζεται και βελτιώνεται συνεχως.